***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 68-19/2020.

***Jegyzőkönyv***

***Készült***: Pápakovácsi Község Önkormányzat képviselő-testülete 2020. július 2-án 9.00 órakor megtartott nyilvános testületi ülésről.

***Az ülés helye:*** *Polgármesteri Hivatal*

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő

Péter Zsuzsanna képviselő

Vándor Zoltán képviselő (5 fő)

Tanácskozási joggal részt vett: Kissné Szántó Mária jegyző

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Pályázat járdaépítésre

A képviselők a javaslattal egyhangúlag egyetértettek, más napirendre javaslat nem volt. (meghivó a jkv. 2. melléklete)

**Napirend tárgyalása:**

**1.) Pályázat járdaépítésre**

**Előadó: Burghardt Ferenc polgármester**

**Burghardt Ferenc polgármester** megállapította, hogy a pályázati kiírást és az árajánlatot a képviselők a meghívóval kézhez kapták. (jkv. 3. melléklete) Szóbeli kiegészítésként elmondta, hogy az árajánlat kérése előbb szóban már egyeztetett a képviselőkkel a pályázat benyújtása tárgyában. A devecseri utcában már évek óta nagyon rossz állapotban van a járda, különösen babakocsival, de gyalogosan is nehéz a közlekedés, ezért javasolja a Fő utca 3-tól a Devecseri utca 16. számig egyoldalasan a járda felújítását. Kérte a hozzászólásokat.

Hozzászólás nem volt, a képviselők egyetértettek a javaslattal, támogatták a pályázat benyújtását.

A polgármester kérte a képviselőket a szavazásra:

Pápakovácsi Önkormányzat Képviselő-testülete 5 igen szavazattal - ellenszavazat és tartózkodás nélkül – az alábbi határozatot hozta:

1. **44/2020. (VII.2.) KT határozat**
2. Pápakovácsi Önkormányzat Képviselő-testülete elhatározza, hogy a helyi önkormányzatokért felelős miniszter által az államháztartásért felelős miniszter egyetértésével kiírt „önkormányzati feladatellátást szolgáló fejlesztések támogatására” kiírt pályázatra, a pályázati alcélok c) pontja alapján pályázatot nyújt be a pápakovácsi 129 hrsz-ú, illetve 147 hrsz-ú önkormányzat tulajdonát képező közterületen belterületi járda felújítására.
3. A felújítandó járdaszakasz a Fő utca 3-tól a Devecseri utca 16. házszámig terjedő szakaszon történik.
4. A felújítás összköltsége: 17.963.490 Ft, melyből 2.694.524 Ft önrészt az önkormányzat biztosít a 2021.évi költségvetése terhére.
5. Utasítja a képviselő-testület a polgármestert és a jegyzőt, hogy a pályázat benyújtásáról gondoskodjon.
6. **Felelős:** polgármester, jegyző

**Határidő:**2020. július 10.

Több napirend, hozzászólás nem volt, a polgármester a képviselő-testület nyilvános ülését 9.30 órakor bezárta.

***k.m.f.***

Burghardt Ferenc Kissné Szántó Mária

polgármester jegyző